Indoneziya sobiq prezidenti vafot etdi

Indoneziyaning sobiq prezidenti Baxaruddin Yusuf Habibi 83 yoshida vafot etdi. Bu haqda RIA novosti nashri xabar berdi.
Habibining sog`lig`i dushanba, 9 sentyabr kuni yomonlashganidan so`ng Jakartadagi harbiy shifoxona reanimasiya bo`limiga yotqizilgan edi.
Baxaruddin Yusuf Habibi texnik yo`nalishda ta`lim olib, keyinchalik texnologiyalar va tadqiqotlar vaziri bo`lgan. To 1999 yili parlament yangi etakchini saylagunga qadar, 1998 yildan Indoneziya prezidenti lavozimida faoliyat yuritgan.